**NAVODILA ZA DELO**

**TOREK, 24. 3. 2020**

**MAT:** Pretvarjanje merskih enot

Anže, za uvod ponovi, katere standardne merske enote uporabljamo za merjenje dolžine in koliko cm, dm ima npr. meter …

1m = 10 dm = 100 cm = 1000 mm

1dm = 10 cm = 100 mm

1 cm = 10 mm

1 km = 1000 m

*V zvezek za MAT prepiši, kar je napisano z modro in rdečo barvo.*

1. Pretvori v **dm.** Pretvori v **cm.**

3 m = 30 dm 4 dm = 40 cm

12 m = 120 dm 5 m = 500 cm

5 m 4 dm = 54 dm 6 m 7 dm = 670 cm

25 m 3 dm = 253 dm 2 m 5 dm 4 cm = 254 cm

6 m 9 dm = 69 dm 8 m 9 cm = 809 cm

Pretvori v **mm**. Pretvori.

6 cm = 60 mm 70 dm = 7 m

4 cm 7 mm = 47 mm 500 mm = 5 dm

5 dm = 500 mm 560 mm = 56 cm

7 dm 2 cm = 720 mm 569 cm = 5 m 6 dm 9 cm

8 dm 6 mm = 806 mm 830 dm = 83 m

Pri računanju z različnimi merskimi enotami si pomagamo tako, da enote spremenimo v najmanjšo enota, ki je dana.

Primer: 2m 7 dm – 20 cm = 270 cm – 20 cm = 250 cm

2. V skoku v daljino je Lana skočila 1 m 65 cm, Vid 2 dm več, Matic pa 15 cm manj kot Vid. Koliko je skočil v daljino Vid? Koliko Matic?

Lana Vid Matic

1m 65 cm = 165 cm 1m 65 cm + 2 dm 185 cm – 15 cm = 170 cm

165 cm + 20 cm = 185 cm

O.: Vid je skočil v daljino 185 cm, Matic pa 170 cm.

3. Uredi dolžine po velikosti. Začni z najmanjšo.

205 cm 67 cm 89 cm 250 cm

2m 5 cm, 6 dm 7 cm, 89 cm, 25 dm

6 dm 7 cm, 98 cm, 2 m 5 cm, 25 dm

Tudi pri urejanju dolžin po velikosti spremeniš različne merske enote v najmanjšo enoto, ki je dana. To zapišeš na vrhu (glej zeleno barvo), ker s tem pomagaš sebi. Pri rešitvah pa moraš napisati dolžino z enotami, kot imaš dane.

Reševanje nalog v SDZ/3 stran 62, 63, 64. Pravilnost rezultatov preveri z rešitvami.

**SLJ:** V zvezek za SLJ (abeceda) napiši naslov

ponedeljek, 23. 3. 2020

Nagajivke: Včasih drugače slišimo, kot pišemo

Anže, malo bova preskočila opis in predstavitev poklica. Ponovno se boš srečal z nagajivkami. Večkrat si se že srečal z besedami, ki jih drugače izgovarjaš, kot pišeš.

PREPIŠI V ZVEZEK.

Primer: sol cev

Pri izgovoru na koncu besede slišimo glas, podoben glasu U. sou ceu

Pišemo ga s črkami L – sol in V – cev

Kako si pomagaš?

Rečeš: Sou. Zanikaš. Ne najdem soli. Torej pišem L: soli

Rečeš: Ceu. Zanikaš. Ne najdem cevi. Torej pišem V: cevi

Primer: vrnil zdrav

Tudi pri teh dveh besedah na koncu besede slišimo glas, podoben glasu U.

Vrniu sem se zdrau. Tako reče deček.

Kako si pomagaš? Poiščeš obliko za deklico. Vrnila sem se vesela in zdrava. Pišemo L oziroma V.

VOLK POLN KLOVN Pri izgovoru sredi besede slišimo glas , podoben glasu U.

V nekaterih besedah ga pišemo z L (volk, poln), v drugih z V (klovn).

Tu s prepisom končaš.

*Podrobno si preberi tudi razlago v učbeniku na strani 29 in 30.*

Reši naloge v DZ na strani 81. Naloge s poslušanjem in ponavljanjem izpusti.

Rešitve:

DZ stran 81/3 – b

**Ne vidim … Ne najdem … Pišem Zapis besede**

živali l žival

fižola l fižol

pepela l pepel

leva v lev

kola l kol

piščali l piščal

šiva v šiva

naziva v naziva

DZ stran 81/4 – b

**Deklica Pišem Deček**

okrogla l okrogel

živa v živ

debela l debel

zasopla l zasopel

igriva v igriv

odrasla l odrasel

ljubezniva v ljubezniv

zanesljiva v zanesljiv

**KID**: MANDALE IZ NARAVNIH MATERIALOV

V okolici hiše, v gozdu, na vrtu ali na travniku poišči raznovrsten material, ki ga boš uporabil pri oblikovanju svoje mandale – npr. storže, vejice, iglice, listje, pomladansko cvetje, kamenčke, palice ipd. Poišči ustrezen prostor za oblikovanje svoje mandale – npr. dvorišče, travnik, deblo ipd. in začni z ustvarjanjem. Z mandalo razveseli mamico ob materinskem dnevu.

Starše prosi, naj mandalo fotografirajo in mi fotografijo pošljejo po e-mailu. Na povezavi si lahko pogledaš nekaj primerov.

**GUM:** Tole pa naj ostane skrivnost**.** Jutri bo praznovala tvoja mami. Za dobro jutro jo razveseli s pesmico Mamica je kakor zarja. Besedilo imaš priloženo. Pesem se nauči tudi tapeti.Pri petju si pomagaj s povezavo na spletni strani.

Mamica je kakor zarja,

zjutraj se smehlja,

ko še dete v postelji

se s sanjami igra.

In zato nikdar

nikomur je ne dam,

eno le na svetu širnem

mamico imam.

Mamica je kakor luna,

vse noči bedi,

da počiva njeno dete

mirno brez skrbi.

Mamica je kakor sonček,

srček njen je zlat,

kakor žarek, ki posije

od nebeških vrat.